Document ID: /roh_data/filtered/fineweb-2-filterrobots_roh.jsonl.gz/39499

En l’aviun eran 157 persunas a bord, uschia las emprimas indicaziuns da la societad aviatica Ethiopian Airlines. Las persunas a bord han gì 33 naziunalitads. Las mesiras da salvament cuntinueschan anc.
Motivs da la crudada betg enconuschent
La maschina dal tip Boeing 737 era da viadi da Addis Abeba a Nairobi, la chapitala da Kenia. L'aviun è crudà 50 kilometers al sidost da la citad. Curt suenter il start saja il contact sur func vegnì interrut. L'aviun era nov e saja stà en funcziun tar Ethiopian Airlines dapi il november passà. I sa tracta dal model Boeing 737, il medem tip da maschina sco l'aviun da la societad «Lion Air» ch'era crudà giu l'october a Jakarta. Daco che l’aviun è crudà n’è anc betg cler.
RR novitads 12:00